Document ID: 32008D0679

KOMISJONI OTSUS,
31. juuli 2008,
meetmetoetuste eraldamise kohta ohvristamise uuringu mooduli tõlkimiseks ja katsetamiseks üldprogrammi „Turvalisus ja vabaduste kaitse” raames kehtestatud eriprogrammi „Kuritegevuse ennetamine ja selle vastu võitlemine” alusel
(2008/679/JSK)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. veebruari 2007. aasta otsust 2007/125/JSK, millega kehtestatakse ajavahemikuks 2007-2013 üldprogrammi „Turvalisus ja vabaduste kaitse” raames eriprogramm „Kuritegevuse ennetamine ja selle vastu võitlemine”, (1) eriti selle artikli 7 lõiget 6,
ning arvestades järgmist:
(1)
Komisjon võttis 16. aprillil 2007 vastu iga-aastase tööprogrammi aastaks 2007 üldprogrammi „Turvalisus ja vabaduste kaitse” raames kehtestatud eriprogrammi „Kuritegevuse ennetamine ja selle vastu võitlemine” (2) jaoks.
(2)
2007. aasta veebruaris avaldati kutse programmi „Kuritegevuse ennetamine ja selle vastu võitlemine” raampartnerite leidmiseks.
(3)
Konkursikutse ohvristamise uuringu mooduli tõlkimiseks ja katsetamiseks saadeti 16. augustil 2007 kõikidele valitud raampartneritele, kes olid valinud variandi „Kuritegude liikide ja kriminaalasjades õigusemõistmise statistika”.
(4)
Hindamiskomisjoni koosolekud toimusid 6. novembril 2007, 22. novembril 2007 ja 17. detsembril 2007 ning soovitati eraldada toetusi ohvristamise uuringu mooduli tõlkimiseks ja katsetamiseks.
(5)
Käesoleva otsusega ette nähtud meetmed on kooskõlas nõukogu 25. juuni 2002. aasta määrusega (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust. (3)
(6)
Käesoleva otsusega ette nähtud meetmed on kooskõlas nõukogu otsuse 2007/125/JSK artikli 8 alusel loodud komitee arvamusega,
ON TEINUD JÄRGMISE OTSUSE:
Ainus artikkel
Lisas osutatud meetmetoetused kiidetakse heaks kogusummas 1 540 170,39 eurot.
Brüssel, 31. juuli 2008

Labels: 11
19
10
0
15